20.1.2023
ET
Euroopa Liidu Teataja
C 20 A/17
LISA PARLAMENTAARSE DEMOKRAATIA PARTNERLUSTE PEADIREKTORAAT – VÄLISBÜROODE DIREKTORAAT
PEAMISED ÜLESANDED
(Struktuuriüksuses on 40 töötajat: 35 ametnikku (sealhulgas 4 Euroopa välisteenistuse lähetatud ametnikku ja 5 ametnikku teistest peadirektoraatidest), 3 ajutist teenistujat ja 2 lepingulist töötajat) 9.1.2023 — Tagada Euroopa Parlamendi esindamine kolmandates riikides ja rahvusvahelistes organisatsioonides, tuginedes eelkõige Euroopa Parlamendi Büroole Ühendkuningriigis ning Euroopa Parlamendi ja USA Kongressi Büroole Washingtonis ning Euroopa Parlamendi büroodele ÜROs New Yorgis, Kagu-Aasia Maade Assotsiatsioonis (ASEAN) Jakartas ja Aafrika Liidu sekretariaadis Addis Abebas; — vastutada direktoraadi üksuste ja teenistuste tegevuse juhtimise, koordineerimise ja korralduse, samuti personalijuhti­ mise ja direktoraadi tegevuse üldise korraldamise eest; — edendada ja vahendada Euroopa Liidu külastusprogrammi üksusele tuginedes ELi väärtusi ja huve kogu maailmas, kasutades inimestevahelist diplomaatiat ja avatud dialoogi välispartneritega, keda kutsutakse õppekülastustele ELi institutsioonidesse, keskendudes sealjuures mandri-Euroopa demokraatlikest riikidest pärit külastajatele; — juhtida projekte; — täita edasivolitatud eelarvevahendite käsutaja ülesandeid.
EUROOPA PARLAMENDI BÜROO ÜHENDKUNINGRIIGIS
— Aidata kaasa suhete arendamisele Euroopa Parlamendi, Ühendkuningriigi parlamendi ning Ühendkuningriigi riiklike, piirkondlike ja kohalike ametiasutuste vahel; anda poliitilistele organitele ja juhtkonnale teavet poliitilise olukorra kohta Ühendkuningriigis; — ergutada Euroopa Parlamendi tööd käsitlevat avalikku arutelu ja tagada selle toimumine kõiki asjakohaseid vahendeid kasutades eelkõige ELi kodanike, noorte ja Euroopa-meelsete Ühendkuningriigi kodanike jaoks, korraldades poliitilisi ja kultuurialaseid arutelusid ja üritusi; viia läbi kampaaniaid, milles käsitletakse selliseid väärtusi nagu kultuuriline mitmekesisus ja inimõigused; tugevdada vabatahtlike võrgustikku „üheskoos.eu“; — pakkuda parlamendi presidendile, parlamendiliikmetele ja parlamendi delegatsioonidele logistilist tuge nende tegevuse ajal Ühendkuningriigis; — tagada juhatuse tegevuse finantsjuhtimine; hallata Euroopa Maja inimressursse ja logistikat; — teavitada riikide, piirkondade ja eri valdkondadele spetsialiseerunud meediat (trükiajakirjandus, televisioon, raadio, internet, sotsiaalmeedia) Euroopa Parlamendi seisukohtadest; hallata büroo veebisaiti; — seada sisse institutsioonidevahelised suhted Euroopa välisteenistusega, sealhulgas avaliku ruumi ühine haldamine.
EUROOPA PARLAMENDI JA USA KONGRESSI BÜROO WASHINGTONIS
— Soodustada parlamentaarset dialoogi USA Kongressi ja teiste ametiasutustega, valmistades ette õigusloojate Atlandi-ülese dialoogi virtuaalseid külastusi ja kohtumisi, samuti abistades Ameerika Ühendriikidega suhtlemiseks loodud delegatsiooni, parlamendikomisjonide delegatsioone ja teisi USAd külastavaid Euroopa Parlamendi organeid, ametikandjaid ja liikmeid; — tugevdada sidemeid USA Kongressi organitega kõikidel tasanditel; valmistada ette Euroopa Parlamendi liikmete ning Euroopa Parlamendi ja kongressi töötajate külastusi, mille eesmärk on suurendada vastastikust mõistmist; — tihendada kontakte mõttekodade, ülikoolide, akadeemiliste asutuste ja töörühmadega, samuti valitsusväliste organisatsioonide ja muude sidusrühmadega; edendada Euroopa Parlamendi juhatuse osalemist huvipakkuvatel seminaridel ja konverentsidel, samuti levitada ELi puudutavat teavet ja suurendada teadlikkust Euroopa Parlamendi tööst ülikoolides ja akadeemilistes ringkondades ning nende foorumitel;